Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: Melléklet a 12/1998. (IV. 22.) NM rendelethez
Paragraph Index: 387

b) Orvosi laboratóriumi diagnosztikai alapismeretek Savak, lúgok, nehéz fémsók kémiai szerkezete, ezek fizikai és kémiai sajátosságai, veszélyei. Szerves oldószerek, ezek tárolása, veszélyei, tűzvédelmi szempontok. Desztillált víz készítése. pH érték jelentősége, pH meghatározás módjai, pH mérők alkalmazása. Oldatok készítése: százalékos, normál és mólos oldatok, ezek átszámítása. Oldatok eltarthatósága, szűrése, hűtése. Analitikai mérlegek használata. Laboratóriumi üvegeszközök (pipetták, lombikok, küvetták, büretták) használata, tisztítási módja, tárolása. Laboratóriumi műanyag eszközök tárolása, használati módja. Automata pipetták használata. Vizsgálati anyagok fogadására, azonosítására, tárolására vonatkozó ismeretek. Klinikai kémiai vizsgálatok elvégzésének általános szempontjai. Sterilitás fogalma, a sterilitás gyakorlati kivitelezése laboratóriumi körülmények között. Klinikai mikrobiológiai vizsgálatok elvégzésének általános szempontjai. A vizsgálatra érkező anyagok potenciális egészségügyi veszélyei, alapvető egészségvédelmi ismeretek (HIV, hepatitis, tbc). A mikrószkóp használat alapelvei és technikája. Kenetek készítésének alapelvei és technikája. Laboratóriumi centrifugák használata.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes